**แผนการขับเคลื่อนของหน่วยงานในการพัฒนาท้องถิ่น**

 **วิสัยทัศน์**

“เทศบาลยุคใหม่ ใส่ใจพัฒนา ปวงประชามีคุณภาพชีวิตที่ดี สังคมอยู่ดีมีสุข”

 **ยุทธศาสตร์**

1. ยุทธศาสตร์การพัฒนาด้านการส่งเสริมคุณภาพชีวิต

2. ยุทธศาสตร์การพัฒนาด้านโครงสร้างพื้นฐาน

3. ยุทธศาสตร์การพัฒนาด้านศาสนา ศิลปะ วัฒนธรรม จารีตประเพณี และภูมิปัญญาท้องถิ่น

4. ยุทธศาสตร์การพัฒนาด้านการบริหารการจัดการที่ดีขององค์กร

5. ยุทธศาสตร์การพัฒนาด้านการจัดระเบียบชุมชน/สังคมและการรักษาความสงบเรียบร้อย

6. ยุทธศาสตร์การพัฒนาด้านการบริหารจัดการและการอนุรักษ์ทรัพยากรธรรมชาติและสิ่งแวดล้อม

 **2.3 เป้าประสงค์**

1. ประชาชนมีคุณภาพชีวิตที่ดีทั้งกายและใจ มีความเป็นอยู่ในสังคมอยู่เย็นเป็นสุขภายใต้ปรัชญาเศรษฐกิจพอเพียง เอื้อเฟื้อ เอื้ออาทรช่วยเหลือแบ่งปันแลอบอุ่น เด็ก เยาวชน ประชาชนได้มีโอกาสศึกษาเรียนรู้ คิดเป็นทำเป็น และรู้จักแก้ไขปัญหา มีความคิดริเริ่มสร้างสรรค์

 2. ดำเนินการเพื่อให้ประชาชนในเขตตำบลบ่อเวฬุมีการคมนาคมขนส่งสะดวก รวดเร็ว ปลอดภัยได้มาตรฐาน มีระบบสาธารณูปโภค และสาธารณูปการที่มีประสิทธิภาพได้มาตรฐานและมีเพียงพอที่จะรองรับประชาคมอาเซียน

 3. ส่งเสริมศาสนา อนุรักษ์ศิลปะ วัฒนธรรม จารีตประเพณี และส่งเสริมภูมิปัญญาท้องถิ่น

 4. ดำเนินการในการให้บริการประชาชนในเขต เทศบาลให้ได้รับการบริการที่รวดเร็ว และเท่าเทียมกันภายใต้แนวทางการบริหารจัดการตามหลักธรรมาภิบาล

 5. ประชาชนมีความปลอดภัยในชีวิตและทรัพย์สิน ส่งเสริมและสนับสนุนการป้องกันแก้ไขปัญหายาเสพติด และการรักษาความสงบเรียบร้อยในท้องถิ่นตลอดจนการสร้างความสมานฉันฑ์ของชุมชนในท้องถิ่น

6. ดำเนินการพัฒนาระบบการบริหารจัดการทรัพยากรธรรมชาติและสิ่งแวดล้อมให้เป็นไปอย่างสมดุล และใช้ประโยชน์อย่างเหมาะสมยั่งยืน

 **2.4 ตัวชี้วัด**

 ยุทธศาสตร์การพัฒนาด้านการส่งเสริมคุณภาพชีวิต

|  |  |
| --- | --- |
| **แนวทางการพัฒนา** | **ตัวชี้วัด** |
| 1. ส่งเสริมและสนับสนุนการประกอบอาชีพ และการพัฒนาอาชีพเพื่อเพิ่มรายได้ให้กับประชาชนรวมถึงเกษตรกรและกลุ่มอาชีพต่าง ๆ | รายได้ที่เพิ่มขึ้นมีความเป็นอยู่ที่ดีขึ้นและพึ่งตนเองได้ |
| 2. ส่งเสริมและสนับสนุนการพัฒนาด้านเกษตร  | ผลผลิตมีคุณภาพมากขึ้น |
| 3. ส่งเสริมและสนับสนุนการศึกษาทั้งในและนอกระบบโรงเรียน | ประชาชนมีคุณภาพมากขึ้น |
| 4. ส่งเสริมและสนับสนุนด้านสุขภาพอนามัยของประชาชน | ประชาชนมีสุขภาพดีขึ้น |
| 5. สร้างชุมชนให้เข้มแข็ง ปลอดจากยาเสพติด | ชุมชนปลอดยาเสพติด |
| 6. ส่งเสริมการสังคมสงเคราะห์ และการพัฒนาคุณภาพชีวิต เด็ก สตรี ผู้สูงอายุ และผู้ด้อยโอกาส | ประชาชนมีคุณภาพชีวิตที่ดีขึ้น |
| 7. ส่งเสริม สนับสนุน ด้านการกีฬา นันทนาการ และการท่องเที่ยว | ประชาชนมีคุณภาพชีวิตที่ดีขึ้น  |

ยุทธศาสตร์การพัฒนาด้านโครงสร้างพื้นฐาน

|  |  |
| --- | --- |
| **แนวทางการพัฒนา** | **ตัวชี้วัด** |
| 1. ก่อสร้าง ปรับปรุงและพัฒนาแหล่งน้ำดื่ม-น้ำใช้ และแหล่งน้ำเพื่อการเกษตร | มีแหล่งน้ำเพื่ออุปโภค บริโภคที่เพียงพอ |
| 2. ก่อสร้าง ปรับปรุง บำรุงรักษาถนน สะพาน ทางเท้า ท่อระบายน้ำ รางระบายน้ำป้ายจราจรต่าง ๆ ป้ายบอกทาง ป้ายชื่อถนน  | จำนวนที่ได้รับการปรับปรุงจำนวนที่เพิ่มขึ้น  |
| 3. ขยายเขตไฟฟ้าให้ครอบคลุมทุกครัวเรือน เพิ่มแรงดันไฟฟ้าให้เพียงพอ ติดตั้ง ซ่อมแซมบำรุงรักษา ระบบไฟฟ้าสาธารณะ | ประชาชนมีไฟฟ้าใช้ทุกครัวเรือนจำนวนจุดที่ได้รับการซ่อมบำรุงและติดตั้ง |

ยุทธศาสตร์การพัฒนาด้านศาสนา ศิลปะ วัฒนธรรม จารีตประเพณี และภูมิปัญญาท้องถิ่น

|  |  |
| --- | --- |
| **แนวทางการพัฒนา** | **ตัวชี้วัด** |
| 1. ส่งเสริมศาสนา และสนับสนุนการอนุรักษ์ศิลปะ วัฒนธรรม จารีต ประเพณี และภูมิปัญญาท้องถิ่น | จำนวนโครงการที่ส่งเสริมศาสนา และสนับสนุนการอนุรักษ์ศิลปะ วัฒนธรรม จารีต ประเพณี และภูมิปัญญาท้องถิ่น |

ยุทธศาสตร์การพัฒนาด้านการบริหารการจัดการที่ดีขององค์กร

|  |  |
| --- | --- |
| **แนวทางการพัฒนา** | **ตัวชี้วัด** |
| 1. ส่งเสริมและพัฒนาประสิทธิภาพของบุคลากร ระบบงบประมาณ การเงิน การบัญชี การพัสดุและทรัพย์สินขององค์กรปกครองส่วนท้องถิ่น | คุณภาพการให้บริการที่ทั่วถึงและรวดเร็ว |
| 2. พัฒนา จัดหา พัฒนาเครื่องมือ อุปกรณ์เครื่องใช้สำนักงาน และสถานที่ปฏิบัติงาน ส่งเสริมและพัฒนาระบบเทคโนโลยี และสารสนเทศ | อุปกรณ์สำนักงานที่มีคุณภาพ |
| 3. แนวทางการพัฒนาและปรับปรุงการจัดเก็บรายได้ | รายได้การจัดเก็บที่เพิ่มขึ้น |

ยุทธศาสตร์การพัฒนาด้านการจัดระเบียบชุมชน/สังคมและการรักษาความสงบเรียบร้อย

|  |  |
| --- | --- |
| **แนวทางการพัฒนา** | **ตัวชี้วัด** |
| 1. ส่งเสริมประชาธิปไตย ความเสมอภาค สิทธิเสรีภาพของประชาชนและการมีส่วนร่วมของประชาชนในการพัฒนาท้องถิ่น | ประชาชนมีส่วนร่วมในการพัฒนาท้องถิ่น |
| 2. การรักษาความสงบเรียบร้อย/ความปลอดภัยในชีวิตและทรัพย์สิน และการพัฒนาระบบป้องกันและบรรเทาสาธารณภัย | ประชาชนได้รับความปลอดภัยในชีวิตและทรัพย์สิน |

 ยุทธศาสตร์การพัฒนาด้านการบริหารจัดการและการอนุรักษ์ทรัพยากรธรรมชาติและสิ่งแวดล้อม

|  |  |
| --- | --- |
| **แนวทางการพัฒนา** | **ตัวชี้วัด** |
| 1. การพัฒนา การรักษาความสะอาด ความเป็นระเบียบเรียบร้อยของชุมชนรวมถึงการสร้างจิตสำนึก และความตระหนักในการจัดการทรัพยากรธรรมชาติและสิ่งแวดล้อม | ประชาชนมีความรู้ความเข้าใจในการจัดการทรัพยากรธรรมชาติและสิ่งแวดล้อมให้เป็นไปอย่างสมดุล และใช้ประโยชน์อย่างเหมาะสมยั่งยืน |

 **2.5 ค่าเป้าหมาย**

|  |  |
| --- | --- |
| **ยุทธศาสตร์** | **เป้าหมาย** |
| 1. ยุทธศาสตร์การพัฒนาด้านการส่งเสริมคุณภาพชีวิต | ประชาชนมีรายได้เพิ่มขึ้น มีความเป็นอยู่ที่ดีขึ้นและพึ่งตนเองได้ |
| 2. ยุทธศาสตร์การพัฒนาด้านโครงสร้างพื้นฐาน | พื้นที่ตำบลบ่อเวฬุมีเส้นทางคมนาคม และพัฒนาด้านโครงสร้างพื้นฐานที่ดีขึ้น |
| 3. ยุทธศาสตร์การพัฒนาด้านศาสนา ศิลปะ วัฒนธรรม จารีตประเพณี และภูมิปัญญาท้องถิ่น | ประชาชนมีส่วนร่วมในการส่งเสริมศาสนา อนุรักษ์ศิลปะ วัฒนธรรม จารีตประเพณี และส่งเสริมภูมิปัญญาท้องถิ่น |
| 4. ยุทธศาสตร์การพัฒนาด้านการบริหารการจัดการที่ดีขององค์กร | ประชาชนได้รับบริการที่รวดเร็วและเท่าเทียมกัน |
| 5. ยุทธศาสตร์การพัฒนาด้านการจัดระเบียบชุมชน/สังคมและการรักษาความสงบเรียบร้อย | ประชาชนได้รับความปลอดภัยในชีวิตและทรัพย์สิน |
| 6. ยุทธศาสตร์การพัฒนาด้านการบริหารจัดการและการอนุรักษ์ทรัพยากรธรรมชาติและสิ่งแวดล้อม | ทรัพยากรธรรมชาติในพื้นที่มีความสมดุล และประชาชนใช้ประโยชน์อย่างเหมาะสมยั่งยืน |

 **2.6 กลยุทธ์**

1. ส่งเสริมและสนับสนุนการประกอบอาชีพและการพัฒนาอาชีพเพื่อเพิ่มรายได้ให้แก่ประชาชน รวมถึงเกษตรกรและกลุ่มอาชีพต่าง ๆ

2. พัฒนา และบำรุงรักษาแหล่งน้ำ ถนน การไฟฟ้า ตลอดจนสาธารณูปโภคและสาธารณูปการ

3. ส่งเสริมศาสนา อนุรักษ์ศิลปะ วัฒนธรรม จารีตประเพณี และส่งเสริมภูมิปัญญาท้องถิ่น

4. พัฒนาประสิทธิภาพการบริหารการจัดการที่ดีขององค์กรโดยยึดหลักธรรมาภิบาล

5. ดำเนินการเพื่อความปลอดภัยในชีวิต และทรัพย์สินของประชาชน รวมทั้งป้องกันและแก้ไขปัญหายาเสพติด

6. จัดการด้านทรัพยากรธรรมชาติและสิ่งแวดล้อมเพื่อการพัฒนาที่ยั่งยืน6.2กลยุทธ์การพัฒนาด้านการศาสนาและวัฒนธรรม

 **2.7 จุดยืนทางยุทธศาสตร์**

การกำหนดจุดยืนทางยุทธศาสตร์ (Positioning plan) ของเทศบาลตำบลบ่อเวฬุได้ใช้กลไก

หลักในการเชื่อมประสานและขับเคลื่อนนโยบายยุทธศาสตร์ของรัฐบาลและยุทธศาสตร์ของจังหวัดจันทบุรี จะเห็นได้ว่ามีการเชื่อมโยงกันอย่างชัดเจนในการนำมาเป็นแนวทางกำหนดประเด็นยุทธศาสตร์การพัฒนาของเทศบาลตำบลบ่อเวฬุ ซึ่งการกำหนดประเด็นยุทธศาสตร์การพัฒนาที่ชัดเจน จะเป็นกลไกหลักในการสร้างความมั่นคง และภูมิคุ้มกันทางสังคมเพื่อให้สังคมเข้มแข็ง และเตรียมความพร้อม คน สังคม และระบบเศรษฐกิจของชุมชนให้สามารถปรับตัวรองรับผลกระทบจากสภาวการณ์เปลี่ยนแปลงได้อย่างเหมาะสม โดยใหความสำคัญในกาพัฒนาคนเศรษฐกิจ และสังคมภายในชุชนให้มีคุณภาพ รวมถึงการอนุรักษ์สิ่งแวดล้อม เพื่อนำไปสู่การพัฒนาเพื่อประโยชน์สุขที่ยั่งยืน เป็นเมืองที่น่าอยู่ของชุมชนตามหลักปรัชญาเศรษฐกิจพอเพียง

**3.การวิเคราะห์เพื่อพัฒนาท้องถิ่น**

**3.1 การวิเคราะห์กรอบการจัดทำยุทธศาสตร์ขององค์กรปกครองส่วนท้องถิ่น**

ในการจัดทำแผนพัฒนาท้องถิ่นสี่ปีของเทศบาลได้ใช้การวิเคราะห์ SWOT Analysis/Demand (Demand Analysis)/Global Demand และ Trend ปัจจัยและสถานการณ์การเปลี่ยนแปลงที่มีผลต่อการพัฒนา อย่างน้อยต้องประกอบด้วย การวิเคราะห์ศักยภาพด้านเศรษฐกิจ ด้านสังคม ด้านทรัพย์ธรรมชาติและสิ่งแวดล้อม ซึ่งมีรายละเอียดดังนี้

|  |  |
| --- | --- |
| **ปัญหา** | **สภาพปัญหา** |
| 1. ปัญหาด้านเศรษฐกิจและวิสาหกิจชุมชน | - กลุ่มอาชีพไม่ยั่งยืน- ผลผลิตด้านการเกษตรราคาตกต่ำ ต้นทุนการผลิตสูง- ปัญหาการขาดวัสดุอุปกรณ์ในการประกอบอาชีพ- ปัญหาแหล่งเงินทุนจากภาคธุรกิจเอกชนและภาครัฐ |
| 2. ปัญหาด้านสังคม | - ผู้สูงอายุขาดคนดูแล- ปัญหาความปลอดภัยในชีวิตและทรัพย์สิน- ปัญหาการมั่วสุมของกลุ่มวัยรุ่น- ปัญหาจากภัยธรรมชาติทั้งภัยแล้ง อุทกภัย และวาตภัย- ขาดความร่วมมือในการทำงานเป็นกลุ่ม- ปัญหาการไม่มีห้องสมุดให้ประชาชนค้นคว้าหาข้อมูล |
| 3. ปัญหาด้านโครงสร้างพื้นฐานและสาธารณูปโภค | - ขาดงบประมาณในการก่อสร้างและซ่อมแซม- ไม่มีช่องระบายน้ำตามไหล่ทาง- มีไฟฟ้าใช้ไม่ครบทุกหลังคาเรือน- ไม่มีโทรศัพท์- ขาดภาชนะกักเก็บน้ำขนาดใหญ่- แหล่งน้ำต้นทุนมีไม่เพียงพอในการทำการเกษตร- ปัญหาน้ำท่วมที่ทำกิน และเส้นทางคมนาคม |
| 4. ปัญหาด้านพัฒนาสุขภาพ | - ปัญหาการเจ็บป่วยด้วยโรคเรื้อรัง ไม่มีเงินรักษา- ขาดความตระหนักในการดูแลสุขภาพ- ปัญหาการแพร่ระบาดของโรคติดต่อ(ไข้เลือดออก)- ขาดกลุ่มส่งเสริมสุขภาพที่ยั่งยืน- ปัญหาการป่วยด้วยโรคทางพฤติกรรมสุขภาพ |
| **ปัญหา** | **สภาพปัญหา** |
| 5. ปัญหาด้านการเมืองและการมีส่วนร่วมของชุมชน | - ในการประชาคมในแต่ละครั้งมีประชาชนเข้าร่วมประชุมโดยเฉลี่ยประมาณ 50 % ของจำนวนประชากรที่มีอยู่จริง- จำนวนอาสาสมัครที่ปฏิบัติงานเพื่อชุมชนยังขาดความเข้มแข็ง การรวมกลุ่มยังขาดความร่วมมือจากทุกฝ่าย- ขาดการรับรู้และขาดความสนใจในข้อมูลข่าวสาร- ขาดการมีส่วนร่วม ความเข้าใจในระบบการเมืองท้องถิ่น- ผู้นำชุมชนต้องได้รับการพัฒนา ในทุก ๆ ด้าน |
| 6. ปัญหาด้านการสร้างการเรียนรู้และการพัฒนาศักยภาพชุมชน | - เด็กในหมู่บ้านไปศึกษาที่อื่นเป็นจำนวนมาก- ผู้สอนขาดความสัมพันธ์กับชุมชน- ขาดการสนับสนุนเงินทุนทางด้านการศึกษา- ศูนย์พัฒนาเด็กเล็กขาดสื่อที่ใช้ในการเรียนการสอน- ผู้ดูแลเด็กเล็กขาดทักษะในการสอน |
| 7. ปัญหาด้านทรัพยากรธรรมชาติและสิ่งแวดล้อม | - ปัญหาการกำจัดขยะมูลฝอย ไม่มีแหล่งกำจัดขยะที่ถูกต้อง- ประชาชนนำขยะทิ้งลงในแม่น้ำลำคลอง ก่อให้เกิดมลภาวะ- เกษตรกรใช้สารเคมีในการกำจัดศัตรูพืชและบำรุงดินมากเกินไปทำให้เกิดปัญหาสารเคมีที่ตกค้างในดิน อากาศ- พื้นที่ดินขาดการพัฒนาปรับปรุงโดยเฉพาะพื้นที่ลุ่ม น้ำท่วม (ไม่ได้ใช้ประโยชน์ที่คุ้มค่า)-ขาดการนำเอาทรัพยากรท้องถิ่นมาใช้ให้เกิดประโยชน์- ประชาชนบุกรุกพื้นที่ป่าเพื่อทำการเกษตรทำให้แหล่งต้นน้ำลำธารมีปริมาณลดลงในช่วงฤดูแล้ง จึงทำให้ขาดแคลนน้ำในการทำการเกษตร |
| 8. ปัญหาด้านเกษตรกรรมยั่งยืน | - การจัดตั้งกลุ่มต่างๆ ของเกษตรกรไม่ยั่งยื่น- ประชาชนเน้นการของบประมาณมากกว่าการบริหารจัดการเองในหมู่บ้าน- ผู้นำขาดความรู้ และศักยภาพ- ประชาชนไม่มีเอกสารสิทธิ์ในที่ดินทำกินของตนเอง- พื้นที่ทำการเกษตรส่วนใหญ่อยู่ในเขตป่าสงวน |
| 9. ปัญหาด้านกองทุนชุมชน/องค์กรการเงิน | - ขาดผู้บริหารที่มีคุณภาพและศักยภาพ- องค์กรในชุมชนขาดการเสียสละและเห็นประโยชน์ส่วนตนเป็นที่ตั้ง- ไม่มีผู้นำที่มีความคิดที่จะใช้กองทุนหมู่บ้านมาพัฒนาหมู่บ้านของตนเอง |
| 10. ปัญหาด้านการจัดสวัสดิการชุมชน | - ประชาชนยังไม่ได้รับสวัสดิการด้านต่าง ๆ อย่างทั่วถึงและเพียงพอ- หมู่บ้านมีศักยภาพในด้านทรัพยากรต่างๆ แต่ขาดการนำมาบริหารจัดการ |

**นโยบายของผู้บริหารท้องถิ่น**

๑. นโยบายด้านสังคม

 **ความเจริญก้าวหน้าทางเศรษฐกิจจะต้องได้รับการพัฒนาไปพร้อมกับการพัฒนาทรัพยากรมนุษย์ เพื่อให้การพัฒนาทั้งสองด้านมีการพัฒนาไปพร้อมกันในลักษณะคู่ขนาน**

 **เทศบาลตำบลบ่อเวฬุ จะสนับสนุนให้ครอบครัวและชุมชน เข้ามามีบทบาทในการจัดการศึกษามากขึ้น สนับสนุนหลักสูตรทางการศึกษาให้มีความหลากหลาย ยืดหยุ่น สอดคล้องกับความต้องการของท้องถิ่น โดยส่งเสริมให้ปราชญ์ชาวบ้านหรือภูมิปัญญาท้องถิ่นเข้าไปถ่ายทอดความรู้ให้กับนักเรียนอย่างจริงจังและต่อเนื่อง**

 **เทศบาลตำบลบ่อเวฬุ จะสนับสนุนและพัฒนาระบบการเรียนการสอนและกิจกรรมของศูนย์พัฒนาเด็กเล็กให้ก้าวหน้าและได้มาตรฐานเป็นที่ยอมรับของชุมชน เด็กเล็กได้รับการเอาใจใส่และมีการพัฒนาการที่เหมาะสมกับวัย**

 **เทศบาลตำบลบ่อเวฬุ ได้ตระหนักถึงความสำคัญของกิจกรรมด้านสาธารณสุขเป็นอย่างยิ่ง ทั้งนี้เพราะว่าสุขภาพที่ดีของประชาชน ถือว่าเป็นปัจจัยพื้นฐานที่สำคัญและเอื้อต่อการทำกิจกรรมอื่นๆ ที่ตามมาอีกมากมาย ไม่ว่าจะเป็นด้านการประกอบอาชีพที่สามารถดำเนินกิจกรรมได้อย่างเต็มที่ การมีสุขภาพกาย สุขภาพจิตที่ดีก็ส่งผลให้ไม่มีโรคประจำตัว ปัญหาการเจ็บป่วยก็ลดน้อยลงด้วย**

 **เทศบาลตำบลบ่อเวฬุ จะส่งเสริมการบริการและการพัฒนาสาธารณสุขมูลฐาน เพื่อส่งเสริมคุณภาพชีวิตให้กับประชาชนอย่างทั่วถึง และส่งเสริมให้ประชาชนเห็นถึงความสำคัญของการดูแลสุขภาพที่เหมาะสมอย่างเป็นระบบและต่อเนื่อง โดยเฉพาะอย่างยิ่งการสนับสนุนการจัดกิจกรรมเสริมสร้างสุขภาพในท้องถิ่นและชุมชน เพื่อลดปัญหาสุขภาพร่างกายอันเนื่องมาจากโรคภัยไข้เจ็บและการประกอบอาชีพ**

 **เทศบาลตำบลบ่อเวฬุ จะประสานงานกับหน่วยงานทางการศึกษา เพื่อจัดตั้งแหล่งเรียนรู้ทางวัฒนธรรม ค้นหาปราชญ์ชาวบ้านในสาขาอาชีพต่างๆ และจัดทำทำเนียบประวัติผลงาน และถอดองค์ความรู้เพื่อถ่ายทอดให้แก่บุคคลทั่วไป**

 **เทศบาลตำบลบ่อเวฬุ จะส่งเสริมกีฬาเพื่อสร้างโอกาสให้เยาวชนได้พัฒนาทักษะทางด้านกีฬา ที่จะนำชื่อเสียง มาสู่ตำบล สร้างนิสัยการรักกีฬาและใช้เวลาว่างให้เป็นประโยชน์ เพื่อหลีกเลี่ยงจากการมั่วสุมกับอบายมุขและยาเสพติด รวมทั้งส่งเสริมให้ประชาชนในทุกระดับได้มีโอกาสออกกำลังกายโดยการเล่นกีฬาเพื่อสร้างเสริมสุขภาพและพลานามัยที่ดี**

**การที่ชุมชนจะเกิดความสงบสุขจะต้องมีพื้นฐานทางกฎหมาย และความสงบเรียบร้อยทางสังคม ดังนั้น ทาง เทศบาลตำบลบ่อเวฬุ จึงมีนโยบายที่จะส่งเสริมและสนับสนุนกิจกรรมของหน่วยงานที่ดูแลรับผิดชอบต่อความปลอดภัยในชีวิตและทรัพย์สินของประชาชน เพื่ออำนวยความสะดวกและเพิ่มประสิทธิภาพการทำงานที่อยู่ภายใต้กรอบของตัวบทกฎหมาย ความถูกต้องและเป็นธรรม**

 **เทศบาลตำบลบ่อเวฬุ จะสนับสนุนบทบาทของอาสาสมัครป้องกันภัยฝ่ายพลเรือนในการปฏิบัติงานร่วมกันกับเจ้าหน้าที่ของฝ่ายป้องกันและบรรเทาสาธารณภัย เพิ่มประสิทธิภาพการป้องกันและบรรเทาสาธารณภัย อุบัติภัยต่างๆ**

 **เทศบาลตำบลบ่อเวฬุ จะส่งเสริมและสนับสนุนการพัฒนาคุณภาพชีวิตของเด็ก สตรี คนชรา คนพิการและผู้ด้อยโอกาสอย่างเป็นธรรม ขจัดการเลือกปฏิบัติต่อประชาชนทุกชนชั้นในสังคม สร้างความเสมอภาคในการได้รับบริการจากหน่วยงาน โดยการพิจารณาให้ความช่วยเหลือตามความจำเป็นและเหมาะสมกับแต่ละบุคคล**

 **ผู้ด้อยโอกาสจะได้รับการส่งเสริมการสนับสนุนให้มีโอกาสในการประกอบอาชีพการรับบริการจากองค์กรต่างๆ อย่างเท่าเทียมกันในสังคม**

๒. นโยบายด้านเศรษฐกิจ

 **อาชีพเกษตรถือได้ว่าเป็นอาชีพหลักของประชากรในตำบล รายได้ส่วนใหญ่ของประชากรมาจากการประกอบอาชีพเกษตรเช่นกัน ดังนั้น องค์การบริหารส่วนตำบลจึงมุ่งนโยบายการพัฒนาทางด้านเศรษฐกิจของตำบลไปที่อาชีพเกษตรเป็นหลัก เพื่อให้เกษตรกรในตำบลได้มีคุณภาพชีวิต มีวิถีชีวิตความเป็นอยู่ที่ดีไม่เดือดร้อนเรื่องเศรษฐกิจในครัวเรือนก็จะส่งผลให้เศรษฐกิจโดยรวมของตำบลดีตามไปด้วย ในปัจจุบันความต้องการสินค้าเกษตรเปลี่ยนไป มีการคำนึงถึงความปลอดภัยในการบริโภคมากขึ้น มีความต้องการสินค้าเพื่อการส่งออกมากขึ้น เพื่อให้สอดคล้องกับนโยบายทางเศรษฐกิจ การค้าในปัจจุบัน เทศบาลจึงจะส่งเสริมให้มีการถ่ายทอดความรู้เทคโนโลยี เพื่อพัฒนาระบบการเกษตรอย่างต่อเนื่อง รวมทั้งส่งเสริมและสนับสนุนการเกษตรแบบยั่งยืนตามแนวทฤษฎีใหม่ และเกษตรอินทรีย์เพื่อการอนุรักษ์และฟื้นฟูทรัพยากรดินอย่างเต็มที่ ตลอดจนลดการใช้สารเคมีเพื่อการเกษตรและส่งเสริมให้เกษตรกรนำภูมิปัญญาท้องถิ่นที่มีอยู่มาประยุกต์ใช้ให้เหมาะสมกับสภาพปัจจุบัน เพื่อส่งเสริมและพัฒนาการดำเนินชีวิตของประชาชนตามหลักแนวทางเศรษฐกิจพอเพียง**

 **สินค้าแปรรูปผลผลิตทางการเกษตรก็เป็นอีกกิจกรรมหนึ่งที่ทำรายได้ให้กับประชาชนในท้องถิ่นได้เป็นอย่างดีเช่นกัน ปัจจุบันสินค้าแปรรูปทางการเกษตร เป็นที่รู้จักของบุคคลทั่วไป และมีการพัฒนาผลิตภัณฑ์จนเป็นสินค้าหนึ่งตำบลหนึ่งผลิตภัณฑ์ในระดับห้าดาวในระดับประเทศแล้ว เทศบาลตำบลบ่อเวฬุ จะต้องส่งเสริม ให้มีการพัฒนาผลิตภัณฑ์ รักษาคุณภาพของผลิตภัณฑ์ให้คงที่เมื่อมีการส่งเสริมด้านการผลิตให้กับสินค้าทั้งสองชนิดแล้ว เทศบาลตำบลบ่อเวฬุ จะต้องให้ความสำคัญด้านการตลาด โดยจะต้องจัดหาตลาดสินค้าเกษตรและสินค้าเกษตรแปรรูปเพื่อรองรับและกระจายสินค้าทั้งตลาดภายในและต่างประเทศ และประชาสัมพันธ์สินค้าของตำบลให้รู้จักกันอย่างแพร่หลาย**

 **ด้านการท่องเที่ยวนั้น เทศบาลตำบลบ่อเวฬุ จะประสานความร่วมมือกับหน่วยงานราชการ องค์กรเอกชนและชุมชนในการรักษา ฟื้นฟู สภาพแวดล้อมและแหล่งท่องเที่ยวในตำบลไม่ให้เสื่อมโทรม จัดระบบรองรับการขยายตัวของการท่องเที่ยว รวมถึงจัดกิจกรรมท่องเที่ยวในเชิงอนุรักษ์และการท่องเที่ยวเชิงเกษตรและกิจกรรมที่เกี่ยวเนื่องเพื่อเป็นการประชาสัมพันธ์ตำบลให้เป็นที่รู้จักและมีนักท่องเที่ยวมาเที่ยวตลอดปี**

๓.นโยบายด้านกายภาพ

 **ปัญหาด้านขยะมูลฝอยนับว่าเป็นอีกปัญหาหนึ่งของตำบลที่จะต้องได้รับการแก้ไข ทาง เทศบาลตำบลบ่อเวฬุ ได้เล็งเห็นถึงความสำคัญของปัญหานี้ ถ้าหากไม่มีการดำเนินการอย่างจริงจัง ก็จะก่อให้เกิดปัญหามลภาวะตามมาในอนาคต โดยเทศบาลตำบลบ่อเวฬุ จะเร่งดำเนินการจัดเก็บและกำจัดขยะมูลฝอยภายในตำบล โดยไม่ก่อให้เกิดมลพิษต่อสิ่งแวดล้อมตามมา รวมทั้งจะต้องปลูกจิตสำนึกของประชาชนในเรื่องของสิ่งแวดล้อมและรณรงค์ขอความร่วมมือจากประชาชนทุกคนในการเก็บขยะ การคัดแยกขยะและทิ้งขยะอย่างถูกต้อง**

 **การส่งเสริม จัดหา บำรุงรักษาปัจจัยพื้นฐานด้านสาธารณูปโภคและสาธารณูปการ เช่น การพัฒนาปรับปรุงการคมนาคมให้มีความสะดวก ปลอดภัย ใช้งานได้ตลอดปี การขยายเขตไฟฟ้าส่องสว่างและน้ำประปาให้เพียงพอและทั่วถึง ซึ่งเป็นอีกนโยบายหนึ่งที่ทาง เทศบาลตำบลบ่อเวฬุ จะต้องดำเนินการควบคู่ไปกับการพัฒนาทรัพยากรมนุษย์ เพื่อให้การบริการด้านโครงสร้างพื้นฐานเป็นไปอย่างมีประสิทธิภาพและมีผลสัมฤทธิ์ตามมาตรฐาน เทศบาลตำบลบ่อเวฬุ จะสนับสนุนภาคประชาชนให้เข้ามามีส่วนร่วมในทุกกระบวนการ มีการเปิดเผยข้อมูลข่าวสาร ปรับปรุงระบบการจัดซื้อจัดจ้างให้มีความโปร่งใส เป็นธรรม ตรวจสอบได้ในทุกขั้นตอน**

 **ปัญหาการขาดแคลนน้ำเพื่อการเกษตรที่ทวีความรุนแรงเพิ่มขึ้นทุกปี เทศบาลตำบลบ่อเวฬุ จะประสานความร่วมมือไปยังหน่วยงานราชการ องค์กรชุมชน ประชาชน เพื่อการขุดลอกคูคลอง ปลูกป่าเพิ่มเติม ทำฝาย น้ำล้น กั้นฝายแม้วตามพระราชดำริ รวมทั้งปลุกจิตสำนึกของประชาชนให้หันมาสนใจในการใช้ทรัพยากรน้ำอย่างจริงจัง**

4. นโยบายด้านสิ่งแวดล้อม

 **ทรัพยากรธรรมชาติและสิ่งแวดล้อมของตำบล ถือว่าเป็นปัจจัยสำคัญอีกประการหนึ่งในการพัฒนาตำบลที่จะต้องได้รับการใส่ใจดูแลทรัพยากรธรรมชาติอย่างมีสมดุล ทั้งการใช้การอนุรักษ์และฟื้นฟู เพื่อรักษาทรัพยากรธรรมชาติและสิ่งแวดล้อมที่อุดมสมบูรณ์ไว้ให้แก่คนรุ่นต่อไป เทศบาลตำบลบ่อเวฬุ จะส่งเสริมให้ประชาชนในตำบลหันมาสนใจและเร่งพื้นฟูความอุดมสมบูรณ์ของดิน น้ำและป่าไม้สู่ธรรมชาติอย่างมีระบบ รวมถึงการแก้ปัญหาความเสื่อมโทรมของสิ่งแวดล้อมเพื่อให้เกิดสภาพแวดล้อมที่ดีขึ้นในตำบล**

 **เทศบาลตำบลบ่อเวฬุ จะส่งเสริมอนุรักษ์ ศิลปวัฒนธรรม ประเพณีและภูมิปัญญาท้องถิ่น เพื่อให้คนรุ่นหลัง ได้รู้จักสืบทอดต่อไปและอนุรักษ์ไว้ไม่ให้ถูกลืมหรือสูญหายในที่สุด รวมถึง เทศบาลตำบล-**

**บ่อเวฬุ จะสนับสนุนกิจกรรมที่เกี่ยวเนื่องกับวันสำคัญของชาติ และกิจกรรมที่สำคัญของศาสนาอย่างต่อเนื่อง**

๕. นโยบายด้านการบริหารจัดการ

 **เทศบาลตำบลบ่อเวฬุ จะนำหลักธรรมาภิบาลมาใช้ในการบริหารท้องถิ่น เพื่อความโปร่งใส ยุติธรรมและตรวจสอบได้ โดยใช้กระบวนการมีส่วนร่วมของชุมชน เทศบาลตำบลบ่อเวฬุ จะรับฟังความคิดเห็นจากประชาชนในทุกรูปแบบ ซึ่ง เทศบาลตำบลบ่อเวฬุ จะจัดให้มีการนำเสนอผลงานต่อสาธารณชน เพื่อประชาสัมพันธ์ให้ประชาชนได้รับทราบถึงผลการดำเนินงานในกิจกรรม โครงการต่างๆ ที่ทาง เทศบาลตำบลบ่อเวฬุ ได้ดำเนินการไปแล้ว และกิจกรรมที่จะดำเนินต่อไป รวมถึงให้ประชาชนได้ร่วมรับทราบข้อเท็จจริงต่างๆ ที่เกิดขึ้นหรือส่งผลกระทบต่อกิจกรรม โครงการต่างๆ ที่ไม่บรรลุวัตถุประสงค์**

 **เทศบาลตำบลบ่อเวฬุ จะเปิดโอกาส ส่งเสริม สนับสนุนให้ประชาชนเข้ามามีบทบาทและมีส่วนร่วมในกิจกรรมการพัฒนาท้องถิ่นในทุกระดับและทุกรูปแบบ ตั้งแต่การเข้ามามีส่วนร่วมในการเป็นผู้นำ การตัดสินใจและการเข้าร่วมกิจกรรมตามความสมัครใจและศักยภาพของแต่ละบุคคล อีกทั้งยังจะส่งเสริมให้มีการรวมตัวกันของชุมชนและประชาสังคม จัดให้มีการสร้างเวทีชุมชน สร้างกระบวนการเรียนรู้เพื่อให้เกิดความเข้าใจในการดำเนินกิจกรรมและมีการรวมกลุ่มอย่างต่อเนื่อง**

 **เทศบาลตำบลบ่อเวฬุ จะสนับสนุนการทำงานของหน่วยงานราชการ องค์กรเอกชนต่างๆ อย่างเต็มที่เพื่อให้เกิดประโยชน์สูงสุดต่อการพัฒนาท้องถิ่น โดยยึดถือประโยชน์ที่ประชาชนและชุมชนจะได้รับเป็นหลัก**

 **เทศบาลตำบลบ่อเวฬุ จะจัดทำฐานข้อมูลชุมชนให้ถูกต้องและเป็นปัจจุบัน เพื่อรองรับและอำนวยความสะดวกให้กับหน่วยงานราชการ องค์กรต่างๆ และประชาชนทั่วไปที่ต้องการข้อมูลของตำบลในลักษณะการให้บริการ ณ จุดเดียว**

 **เทศบาลตำบลบ่อเวฬุ จะส่งเสริมให้มีแผนชุมชนที่ประกอบไปด้วยการพัฒนาในทุกๆด้านของชุมชนและเอื้อประโยชน์ต่อสมาชิกในชุมชนให้ครบทุกหมู่บ้าน**

**เทศบาลตำบลบ่อเวฬุ จะเสริมสร้างเครือข่ายความร่วมมือกับองค์กรปกครองส่วนท้องถิ่นอื่นๆ เพื่อประสานความร่วมมือ กำหนดกิจกรรมการพัฒนาร่วมกัน เพื่อให้เกิดความเข้มแข็งและมีอำนาจต่อรองและรักษาผลประโยชน์ของชุมชนได้มากขึ้น**

 **การกำหนดนโยบายการบริหารท้องถิ่นของคณะบริหารตามที่กล่าวมาข้างต้น ได้วางอยู่บนพื้นฐานข้อมูลตามความเป็นจริงและความต่อเนื่องของการพัฒนาที่ผ่านมา โดยผสมผสานนโยบายให้สอดคล้องกับยุทธศาสตร์ชาติ ยุทธศาสตร์จังหวัด ยุทธศาสตร์อำเภอ และยุทธศาสตร์ของตำบล เมื่อแถลงนโยบายนี้เสร็จสิ้นแล้ว เทศบาลตำบลบ่อเวฬุ จะเร่งดำเนินการให้เป็นรูปธรรม โดยจะกำหนดไว้ในแผนพัฒนาตำบลต่อไป**

จากการวิเคราะห์ภารกิจ อำนาจหน้าที่ของเทศบาลตำบลบ่อเวฬุ **ตามพระราชบัญญัติเทศบาล พ.ศ.2546 แก้ไขเพิ่มเติมถึง (ฉบับที่ 12) พ.ศ.2546** และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 แก้ไขเพิ่มเติม (ฉบับที่ 2) พ.ศ.2549 และรวบรวมกฎหมายอื่นๆ ให้สอดคล้องกับยุทธศาสตร์การพัฒนาแผนพัฒนาเศรษฐกิจและสังคมแห่งชาติ แผนพัฒนาจังหวัด แผนพัฒนาอำเภอ แผนพัฒนาตำบล นโยบายของรัฐบาล นโยบายผู้บริหาร สภาพปัญหาในพื้นที่ขององค์กรปกครองส่วนท้องถิ่น และแผนพัฒนาขององค์กรปกครองส่วนท้องถิ่นเพื่อให้การดำเนินการของเทศบาลตำบลบ่อเวฬุบรรลุผลตามพันธกิจที่ตั้งไว้โดยใช้เทคนิค SWOT เข้ามาช่วย เพื่อให้ทราบว่าเทศบาลตำบลบ่อเวฬุ มีอำนาจหน้าที่ที่จะเข้าไปดำเนินการแก้ไขปัญหาในเขตพื้นที่ให้ตรงกับความต้องการของประชาชนได้อย่างไร โดยได้ดำเนินวิเคราะห์จุดแข็ง จุดอ่อน โอกาส ภัยคุกคามในการดำเนินการตามภารกิจตามหลัก SWOT ในภาพรวมขององค์กร มีดังนี้

**พันธกิจของเทศบาล**

**5.1 ด้านโครงสร้างพื้นฐาน มีภารกิจเกี่ยวข้อง ดังนี้**

**ด้านโครงสร้างพื้นฐาน มีภารกิจที่เกี่ยวข้องดังนี้**

1. จัดให้มีและบำรุงรักษาทางน้ำและทางบก (มาตรา 50 (2))
2. ให้มีน้ำเพื่อการอุปโภค บริโภค และการเกษตร (มาตรา 51(1))
3. ให้มีและบำรุงการไฟฟ้าหรือแสงสว่างโดยวิธีอื่น (มาตรา 51(7))
4. ให้มีและบำรุงรักษาทางระบายน้ำ (มาตรา 51(8))
5. การสาธารณูปโภคและการก่อสร้างอื่นๆ (มาตรา 50(9))
6. การสาธารณูปการ (มาตรา 50(9))

จากการวิเคราะห์อำนาจหน้าที่ด้านโครงสร้างพื้นฐาน เทศบาลตำบลบ่อเวฬุ มีถนนในเขต

รวมเป็นระยะทาง 146.915 กิโลเมตร ถนนลาดยาง 46.850 กิโลเมตร ถนนคอนกรีตเสริมเหล็ก 7.615 กิโลเมตร ถนนลูกรัง 92.450 กิโลเมตร แบ่งเป็น ถนนลูกรัง 56 สาย ถนนคอนกรีตเสริมเหล็ก 14 สาย ถนนลาดยาง 11 สาย สภาพถนนสามารถสัญจรได้ตามปกติและมีสภาพเสียหายหลายจุดเกิดขึ้นในช่วงฤดูฝน มีสะพานในความรับผิดชอบ 15 สะพาน มีระบบประปาหมู่บ้าน จำนวน 3 หมู่บ้าน คิดเป็น 628 ครัวเรือน และมีไฟฟ้าแสงสว่างสาธารณะครบทุกหมู่บ้าน สามารถนำมาวิเคราะห์ SWOT ในภาพรวมขององค์กร ดังนี้

 **จุดแข็ง (Strengths)**

1.มีสภาพพื้นที่ที่เหมาะสมสำหรับทำการเกษตร โดยสามารถปลูกพืชได้หลากหลายชนิด

 2.การคมนาคมที่เป็นถนนสายหลักที่สะดวกในการสัญจรไปมา

 3.มีแหล่งน้ำขนาดใหญ่ เพื่อการอุปโภค-บริโภค และเพื่อการเกษตร

4.มีระบบประปาหมู่บ้านที่ได้มาตรฐาน

5.มีเครื่องจักรและความร่วมมือประชาชนในตำบลในการก่อสร้างและซ่อมบำรุงถนน

**จุดอ่อน (weaknesses)**

1.พื้นที่การเกษตรบางแห่งอยู่ไกลแหล่งน้ำ

2.เส้นทางคมนาคมบางส่วนยังเป็นถนนลูกรัง ซึ่งชำรุดเสียหายช่วงฤดูฝน

3.ขาดแคลนงบประมาณ

4.ไฟฟ้ายังไม่ครอบคลุมทั่วพื้นที่

**โอกาส (Opportunities)**

1.ได้รับสนับสนุนงบประมาณจากหน่วยงานอื่น

2.ได้รับการสนับสนุนเครื่องจักรและกำลังคนจากหน่วยงานอื่น

**ภัยคุกคาม (Threats)**

1.ได้รับการจัดสรรงบประมาณไม่เพียงพอต่อสภาพพื้นที่

2.ได้รับการสนับสนุนเรื่องแหล่งกักเก็บน้ำ และฝายชะลอน้ำ ไม่ครอบคลุมทุกพื้นที่

**5.2 ด้านส่งเสริมคุณภาพชีวิต มีภารกิจที่เกี่ยวข้อง ดังนี้**

1. ส่งเสริมการพัฒนาสตรี เด็ก เยาวชน ผู้สูงอายุ และผู้พิการ (มาตรา 50(7))
2. ป้องกันโรคและระงับโรคติดต่อ (มาตรา 50(4))
3. ให้มีและบำรุงสถานที่ประชุม การกีฬาการพักผ่อนหย่อนใจและสวนสาธารณะ (มาตรา 50(3))
4. การสังคมสงเคราะห์ และการพัฒนาคุณภาพชีวิตเด็ก สตรี คนชรา และผู้ด้อยโอกาส (มาตรา 50(7))
5. การปรับปรุงแหล่งชุมชนแออัดและการจัดการเกี่ยวกับที่อยู่อาศัย (มาตรา 50(9))
6. การส่งเสริมประชาธิปไตย ความเสมอภาค และสิทธิเสรีภาพของประชาชน (มาตรา 50(9))
7. การสาธารณสุข การอนามัยครอบครัวและการรักษาพยาบาล (มาตรา 51(6))

จากการวิเคราะห์อำนาจหน้าที่ด้านส่งเสริมคุณภาพชีวิต ในพื้นที่ตำบลบ่อเวฬุมี รพสต.

จำนวน 2 แห่ง คือ รพสต.บ่อเวฬุ และรพสต.โชคดี การให้บริการด้านสาธารณสุขที่อยู่ในความรับผิดชอบของเทศบาลตำบล บ่อเวฬุ นั้นมีหน้าที่ให้บริการทางด้านการป้องกันโรคติดต่อและงานสุขาภิบาลสิ่งแวดล้อม เช่น การควบคุมโรคติดต่อนำโดยแมลง โดยการให้บริการฉีดพ่นหมอกควันและให้บริการทรายอะเบท การเก็บขยะมูลฝอยต่างๆ ซึ่งปัจจุบันดำเนินการในพื้นที่ หมู่ 1 และหมู่ 2 ซึ่งในอนาคตเทศบาลจะมีการบริการทั่วถึงทุกหมู่บ้านต่อไป มีอาสาสมัครสาธารณสุขประจำหมู่บ้าน จำนวน 102 คน มีผู้พิการ จำนวน 112 คน มีผู้สูงอายุ จำนวน 541 คน สามารถนำมาวิเคราะห์ SWOT ในภาพรวมขององค์กร ดังนี้

 **จุดแข็ง (Strengths)**

1.มีการส่งเสริมด้านการศึกษาให้กับประชาชนทุกระดับ

 2.มีออกตรวจเยี่ยมผู้สูงอายุ ผู้พิการ และผู้ด้อยโอกาส

 3.ม

**จุดอ่อน (weaknesses)**

1.ข้อมูลที่ได้จากการจัดเก็บข้อมูลความจำเป็นพื้นฐาน (จปฐ.) และข้อมูลพื้นฐานอื่นๆ ยังขาดความถูกต้องแม่นยำ ทำให้ยากต่อการนำข้อมูลมาใช้เพื่อเป็นแนวทางในการพัฒนา

2.ประชาชนส่วนใหญ่ในช่วงสูงวัย ขาดผู้ดูแล

3.ปัญหาความยากจน

3.ขาดแคลนงบประมาณในการช่วยเหลือผู้ด้อยโอกาส

**โอกาส (Opportunities)**

1.รัฐบาลให้ความสำคัญและสนับสนุนงบประมาณด้านสวัสดิการของประชาขน

2.ได้รับการสนับสนุนด้านงบประมาณและความช่วยเหลือจากหน่วยงานอื่นๆ

**ภัยคุกคาม (Threats)**

1.มีข้อจำกัดในด้านงบประมาณที่มีไม่เพียงพอกับการบริหารงาน

2.กฎระเบียบ อำนาจหน้าที่ในการดำเนินงานไม่ชัดเจน

**5.3 ด้านการจัดระเบียบชุมชน สังคม และการรักษาความสงบเรียบร้อย มีภารกิจ**

 **ที่เกี่ยวข้อง ดังนี้**

1. การป้องกันและบรรเทาสาธารณภัย (มาตรา 50(5))
2. การคุ้มครองดูแลและรักษาทรัพย์สินอันเป็นสาธารณสมบัติของแผ่นดิน

 (มาตรา 50(1))

1. การผังเมือง (มาตรา 50(9))
2. จัดให้มีที่จอดรถ (มาตรา 50(3))
3. การรักษาความสะอาดและความเป็นระเบียบเรียบร้อยของบ้านเมือง

 (มาตรา 50(3))

1. การควบคุมอาคาร (มาตรา 50(9))

จากการวิเคราะห์อำนาจหน้าที่ด้านการจัดระเบียบชุมชน สังคม และการรักษาความสงบ

เรียบร้อย ในพื้นที่ตำบลบ่อเวฬุ มีสถานีตำรวจภูธรตำบลตกพรม 1 แห่ง มีอาสาสมัครป้องกันภัยฝ่ายพลเรือน (อปพร.) จำนวน 80 คน มีรถน้ำเอนกประสงค์ จำนวน 1 คัน มีอัตราการเกิดเหตุอุทกภัยและอัคคีภัยที่ได้รับความเสียหายรุนแรงน้อยแต่มักประสบปัญหาภัยแล้งส่งผลกระทบต่อพืชเศรษฐกิจอยู่บ่อยครั้ง สามารถนำมาวิเคราะห์ SWOT ในภาพรวมขององค์กร ดังนี้

**จุดแข็ง (Strengths)**

1.มีการบูรณาการร่วมกับองค์กรต่างๆ ในชุมชนเพื่อกำหนดแนวทางการแก้ไขปัญหาความเดือดร้อนที่ตอบสนองกับความต้องการของประชาชนอย่างแท้จริง

2.ผู้บริหารท้องถิ่นให้ความสำคัญความเดือนร้อนของประชาชนและรับฟังความคิดเห็นของประชาชน

 3.การมีส่วนร่วมของประชาชนในแก้ไขปัญหาต่างๆ ร่วมกับเทศบาลตำบลบ่อเวฬุ

**จุดอ่อน (weaknesses)**

1.เทศบาลตำบลเวฬุมีบุคลากรยังไม่เพียงพอต่อภารกิจที่มากขึ้น

2.ขาดแคลนเครื่องมือที่จะช่วยเพิ่มประสิทธิภาพในการปฏิบัติและช่วยเหลือประชาชนได้อย่างทั่วถึง

3.ปัญหายาเสพติดและปัญหาการก่อเหตุร้ายในพื้นที่ตำบลบ่อเวฬุ

4.การให้ความร่วมมือของประชาชนในพื้นที่ยังไม่ทั่วถึง

**โอกาส (Opportunities)**

1.ได้รับการสนับสนุนและความร่วมมือในการดำเนินการจากหน่วยงานอื่นๆ

2.ได้รับการสนับสนุนด้านงบประมาณและความช่วยเหลือจากหน่วยงานอื่นๆ

**ภัยคุกคาม (Threats)**

1.มีข้อจำกัดในด้านงบประมาณที่มีไม่เพียงพอกับการบริหารงาน

2.กฎระเบียบ อำนาจหน้าที่ในการดำเนินงานไม่ชัดเจน

**5.4 ด้านการวางแผน การส่งเสริมการลงทุน พาณิชย์กรรมและการท่องเที่ยว**

 **มีภารกิจที่เกี่ยวข้อง ดังนี้**

1. ส่งเสริมให้มีอุตสาหกรรมในครอบครัว (มาตรา 51(5))
2. ให้มีและส่งเสริมกลุ่มเกษตรกร และกิจการสหกรณ์ (มาตรา 50(9))
3. บำรุงและส่งเสริมการประกอบอาชีพของราษฎร (มาตรา 51(5))
4. ให้มีตลาด (มาตรา 51(3))
5. การท่องเที่ยว (มาตรา 50(9))
6. กิจการเกี่ยวกับการพาณิชย์ (มาตรา 51(3))
7. การส่งเสริม การฝึกและประกอบอาชีพ (มาตรา 51(5))
8. การพาณิชย์กรรมและการส่งเสริมการลงทุน (มาตรา 50(9))

จากการวิเคราะห์อำนาจหน้าที่ด้านการวางแผน การส่งเสริมการลงทุน พาณิชย์กรรมและการท่องเที่ยว ในพื้นที่ตำบลบ่อเวฬุมีแหล่งท่องเที่ยวเชิงอนุรักษ์ธรรมชาติ 1 แห่ง คือ เขื่อนคิรีธาร ตั้งอยู่ หมู่3 บ้านสะพานหินบน นอกจากเป็นสถานที่ท่องเที่ยวแล้ว ยังเป็นแหล่งสร้างอาชีพให้แก่ประชาชนในพื้นที่ อีกทั้งตำบลบ่อเวฬุมี กลุ่มกองทุนหมู่บ้านทุกหมู่บ้าน เพื่อเป็นการส่งเสริมการลงทุนให้แก่เกษตรกร สามารถนำมาวิเคราะห์ SWOT ในภาพรวมขององค์กร ดังนี้

**จุดแข็ง (Strengths)**

1.ประชาชนในพื้นที่มีรายได้ตลอดทั้งปี

2.ประชาชนในพื้นที่มีอาชีพเสริม สร้างรายได้ให้แก่ครอบครัว

 3.ลดปัญหาการว่างงาน

**จุดอ่อน (weaknesses)**

1.การรวมกลุ่มเพื่อประกอบอาชีพยังขาดความเข้มแข็งและความต่อเนื่อง

2.ประชาชนมีภาวะหนี้สิน

4.การให้ความร่วมมือของประชาชนในพื้นที่ยังไม่ทั่วถึง

**โอกาส (Opportunities)**

1.ได้รับการสนับสนุนและความร่วมมือในการดำเนินการจากหน่วยงานอื่นๆ

2.ได้รับการสนับสนุนด้านงบประมาณและความช่วยเหลือจากหน่วยงานอื่นๆ

**ภัยคุกคาม (Threats)**

1.มีข้อจำกัดในด้านงบประมาณที่มีไม่เพียงพอกับการบริหารงาน

2.กฎระเบียบ อำนาจหน้าที่ในการดำเนินงานไม่ชัดเจน

* 1. **ด้านการบริหารจัดการและการอนุรักษ์ทรัพยากรธรรมชาติและสิ่งแวดล้อมมี ภารกิจที่เกี่ยวข้อง ดังนี้**
1. คุ้มครอง ดูแล และบำรุงรักษาทรัพยากรธรรมชาติและสิ่งแวดล้อม (มาตรา 50(9))
2. รักษาความสะอาดของถนน ทางน้ำ ทางเดิน และที่สาธารณะ รวมทั้งกำจัดมูลฝอยและสิ่งปฏิกูล (มาตรา 50(3))
3. การจัดการสิ่งแวดล้อมและมลพิษต่างๆ (มาตรา 50 (3))

จากการวิเคราะห์อำนาจหน้าที่ด้านการบริหารจัดการและการอนุรักษ์ทรัพยากรธรรมชาติ

และสิ่งแวดล้อม พื้นที่เทศบาลตำบลบ่อเวฬุ มีสภาพโดยทั่วไปเป็นที่เนินเขาย่อม ๆ สลับกันโดยตลอด พื้นที่ป่ามีเป็นจำนวนมาก และเริ่มมีปัญหาการบุกรุกทำลายป่าเพื่อเป็นพื้นที่ทางการเกษตร และทางเทศบาลได้มีการปลูกจิตสำนึกให้ประชาชนได้ร่วมกันอนุรักษ์ และหวงแหนทรัพยากรป่าไม้ และได้จัดกิจกรรมการปลูกป่าทดแทนเป็นประจำในกิจกรรมวันสำคัญและโอกาส ต่างๆ สามารถนำมาวิเคราะห์ SWOT ในภาพรวมขององค์กร ดังนี้

**จุดแข็ง (Strengths)**

 1.มีแหล่งท่องเที่ยวและสิ่งแวดล้อมที่คงความเป็นธรรมชาติที่สมบูรณ์

 2.มีการให้บริการจัดเก็บขยะ

 **จุดอ่อน (Weaknesses)**

1.ประชาชนขาดความรู้ในการนำขยะอินทรีย์มาใช้ประโยชน์

2.ประชาชนขาดความใส่ใจในการคัดแยกขยะครัวเรือน

3.ประชาชนขาดความสนใจในเรื่องการจัดการทรัพยากรธรรมชาติ

**โอกาส (Opportunities)**

1.นโยบายของรัฐบาลสนับสนุนให้ดำเนินการเกี่ยวกับการบริหารจัดการขยะและการคัดแยกขยะจากต้นทาง

2.ยุทธศาสตร์จังหวัด อนุรักษ์ ฟื้นฟูและบริหารจัดการทรัพยากรธรรมชาติและสิ่งแวดล้อมอย่างเป็นธรรมและยั่งยืน

 **ภัยคุกคาม (Threats)**

1.มีข้อจำกัดในด้านงบประมาณที่มีไม่เพียงพอกับการบริหารงาน

* 1. ด้านการศาสนา ศิลปะวัฒนาธรรม จารีตประเพณี และภูมิปัญญาท้องถิ่น มีภารกิจที่เกี่ยวข้อง ดังนี้
1. บำรุงรักษาศิลปะ จารีตประเพณี ภูมิปัญญาท้องถิ่น และวัฒนธรรมอันดีของท้องถิ่น (มาตรา 50(8))
2. ส่งเสริมการศึกษา ศาสนา และวัฒนธรรม (มาตรา 50(8))
3. การจัดการศึกษา (มาตรา 50(6))
4. การส่งเสริมการกีฬา จารีตประเพณี และวัฒนาธรรมอันดีงามของท้องถิ่น (มาตรา 50(8))

จากการวิเคราะห์อำนาจหน้าที่ด้านการศาสนา ศิลปะวัฒนาธรรม จารีตประเพณี และภูมิ

ปัญญาท้องถิ่นปัจจุบันในเขตเทศบาลตำบลบ่อเวฬุ มีวัด จำนวน 4 แห่ง สำนักสงฆ์ จำนวน 4 แห่ง ประชาชนส่วนใหญ่นับถือศาสนาพุทธ ด้านวัฒนธรรม ประเพณีท้องถิ่นที่สำคัญ ได้แก่ งานประเพณีบุญกลางบ้าน งานประเพณีสงกรานต์ งานประเพณีลอยกระทง งานประเพณีทำบุญกลางน้ำ เป็นต้น สามารถนำมาวิเคราะห์ SWOT ในภาพรวมขององค์กร ดังนี้

 **จุดแข็ง (Strengths)**

 1.มีการส่งเสริมศิลปวัฒนธรรมและประเพณีท้องถิ่น

 **จุดอ่อน (Weaknesses)**

1.ขาดการประชาสัมพันธ์เชิญชวนให้ประชาชนรับทราบและเข้าร่วมกิจกรรม

**โอกาส (Opportunities)**

1.หน่วยงาน กลุ่มองค์กรต่างๆ ให้การสนับสนุนในการดำเนินกิจกรรม

 **ภัยคุกคาม (Threats)**

1.มีข้อจำกัดในด้านงบประมาณที่มีไม่เพียงพอกับการบริหารงาน

2.กฎระเบียบ อำนาจหน้าที่ในการดำเนินงานยังไม่ชัดเจน

**5.7 ด้านการบริหารจัดการและการสนับสนุนการปฏิบัติภารกิจของส่วนราชการและองค์กรปกครองส่วนท้องถิ่น มีภารกิจที่เกี่ยวข้อง ดังนี้**

1. สนับสนุนสภาเทศบาลและองค์กรปกครองส่วนท้องถิ่นอื่นในการพัฒนาท้องถิ่น

(มาตรา 45(3))

1. ปฏิบัติหน้าที่อื่นตามที่ทางราชการมอบหมายโดยจัดสรรงบประมาณหรือบุคลากร ให้ตามความจำเป็นและสมควร (มาตรา 50(9))
2. ส่งเสริมการมีส่วนร่วมของราษฎร ในการมีมาตรการป้องกัน (มาตรา 16(16))
3. การประสานและให้ความร่วมมือในการปฏิบัติหน้าที่ขององค์กรปกครองส่วนท้องถิ่น (มาตรา 17(3))
4. การสร้างและบำรุงรักษาทางบกและทางน้ำที่เชื่อมต่อระหว่างองค์การปกครองส่วนท้องถิ่นอื่น (มาตรา 17(16))

จากการวิเคราะห์อำนาจหน้าที่ด้านการบริหารจัดการและการสนับสนุนการปฏิบัติภารกิจของ

ส่วนราชการและองค์กรปกครองส่วนท้องถิ่น การบริหารงานของเทศบาลตำบลบ่อเวฬุ ประกอบด้วย 3 ส่วน คือ

 1. สภาเทศบาล มีสมาชิก จำนวน 12 คน ซึ่งได้รับเลือกตั้งโดยตรงจากประชาชนอยู่ในตำแหน่งคราวละ 4 ปี มีหน้าที่พิจารณาและออกกฎหมายของเทศบาล ที่เรียกว่า “เทศบัญญัติ” ตรวจสอบ และควบคุมการบริหารเทศบาลของฝ่ายบริหาร คือ นายกเทศมนตรีที่ได้รับการเลือกตั้งจากประชาชนโดยตรง ให้ความเห็นชอบงบประมาณรายจ่ายประจำปีของเทศบาล

 2. คณะผู้บริหาร ประกอบด้วย นายกเทศมนตรี ซึ่งได้รับเลือกตั้งโดยตรงจากประชาชนอยู่ในตำแหน่งคราวละ 4 ปี และรองนายกเทศมนตรี จำนวน 2 ท่าน ที่ปรึกษา จำนวน 1 ท่าน และเลขานุการนายกเทศมนตรี จำนวน 1 ท่าน ซึ่งได้รับการแต่งตั้งจากนายกเทศมนตรี มีหน้าที่ในการควบคุมและรับผิดชอบในการบริหารกิจการของเทศบาลตามกฎหมาย

 3. พนักงานประจำ ประกอบด้วย พนักงานเทศบาลทั้งหมด มีปลัดเทศบาลเป็นผู้บังคับบัญชาและรับผิดชอบในงานประจำทั่วไปของเทศบาล

 เทศบาลตำบลบ่อเวฬุ เป็นเทศบาลขนาดเล็ก ตามประกาศคณะกรรมการพนักงานเทศบาลจังหวัดจันทบุรี เรื่องหลักเกณฑ์และเงื่อนไขเกี่ยวกับการบริหารงานบุคคลของเทศบาล พ.ศ. 2542 เทศบาลตำบลบ่อเวฬุ ปัจจุบันได้กำหนดส่วนการบริหารของเทศบาลเป็น 5 ส่วนการบริหารงานตามกรอบอัตรากำลัง 3 ปี (ปี 2558-2560) ดังนี้

 1. สำนักปลัดเทศบาล

 2. กองคลัง

 3. กองช่าง

 4. กองการศึกษา

5. หน่วยตรวจสอบภายใน

จากข้อมูลดังกล่าวสามารถนำการวิเคราะห์จุดแข็ง จุดอ่อน โอกาสและภัยคุกคามในการดำเนินการตามภารกิจตามหลัก SWOT ในภาพรวมขององค์กร มีดังนี้

**จุดแข็ง (Strengths)**

1.ผู้บริหารท้องถิ่นให้ความสำคัญกับปัญหาและความต้องการของประชาชน รับฟังความคิดเห็น และสนับสนุนให้ประชาชนเข้ามามีส่วนร่วมในการพัฒนาท้องถิ่น

 2.การกำหนดจำนวนบุคลากรผู้ปฏิบัติงานครอบคลุมทุกตำแหน่ง

 **จุดอ่อน (Weaknesses)**

1.ระเบียบกฎหมาย อำนาจหน้าที่ในการดำเนินงานยังไม่ชัดเจน

2.บุคลากรผู้ปฏิบัติงานโยกย้ายได้ตลอดเวลา

**โอกาส (Opportunities)**

1.รัฐบาลมีการจัดสรรงบประมาณให้ท้องถิ่นอย่างต่อเนื่อง

2.บุคลากรสามารถปรับเกลี่ยตำแหน่งผู้ปฏิบัติงานได้

 **ภัยคุกคาม (Threats)**

1.มีข้อจำกัดในด้านงบประมาณที่มีไม่เพียงพอกับการบริหารงาน

2.บุคลากรไม่เพียงพอแก่การปฏิบัติงาน

|  |
| --- |
| หมายเหตุ : มาตรา 50,51 หมายถึง พ.ร.บ.เทศบาล พ.ศ.2496 มาตรา 16,17 และ 45 หมายถึง พ.ร.บ.กำหนดแผนและขั้นตอนกระจายอำนาจให้แก่ องค์กรปกครองส่วนท้องถิ่น พ.ศ.2542  |

ภารกิจทั้ง 7 ด้าน ตามกฎหมายกำหนดหน้าที่และให้อำนาจแก่เทศบาล สามารถแก้ไขปัญหาของเทศบาลตำบลบ่อเวฬุ ได้อย่างมีประสิทธิภาพและประสิทธิผล โดยคำนึงถึงความต้องการของประชาชนในเขตพื้นที่เทศบาล จะต้องสอดคล้องกับแผนพัฒนาเศรษฐกิจและสังคมแห่งชาติ แผนพัฒนาจังหวัด แผนพัฒนาอำเภอ แผนพัฒนาตำบล นโยบายของรัฐบาลและนโยบายของผู้บริหารท้องถิ่นของเทศบาลตำบลบ่อเวฬุเป็นสำคัญ

**6. ภารกิจหลัก และภารกิจรอง ที่องค์กรปกครองส่วนท้องถิ่นจะดำเนินการ**

เทศ­บาลตำบลบ่อเวฬุ ได้นำภารกิจที่ได้วิเคราะห์มาตามข้อ 5 มากำหนดเป็นภารกิจหลักแลภารกิจรอง และพิจารณาเห็นว่าภารกิจหลักและภารกิจรองที่จะต้องดำเนินการ มีดังนี

ภารกิจหลัก

1. ด้านการปรับปรุงโครงสร้างพื้นฐาน
2. ด้านการส่งเสริมคุณภาพชีวิต
3. ด้านการจัดระเบียบชุมชน สังคม และการรักษาความสงบเรียบร้อย
4. ด้านการอนุรักษ์ทรัพยากรธรรมชาติและสิ่งแวดล้อม
5. ด้านการพัฒนาการเมืองและการบริหาร
6. ด้านการส่งเสริมการศึกษา
7. ด้านการป้องกันและบรรเทาสาธารณภัย
8. ด้านรักษาความสะอาดของถนนหรือทางสาธารณะ การกำจัดขยะมูลฝอยและสิ่งปฏิกูล
9. ด้านการป้องกันและระงับโรค
10. ด้านการบำรุงศิลปะ จารีตประเพณี ภูมิปัญญาท้องถิ่นและวัฒนธรรม

###  ภารกิจรอง

1. การฟื้นฟูวัฒนธรรมและส่งเสริมประเพณี

2.การสนับสนุนและส่งเสริมศักยภาพกลุ่มอาชีพ

3.การส่งเสริมการเกษตรและการประกอบอาชีพทางการเกษตรด้านการวางแผน การส่งเสริมการลงทุน

**7. สรุปปัญหาและแนวทางในการกำหนดโครงสร้างส่วนราชการและกรอบอัตรากำลัง**

 เทศบาลตำบลบ่อเวฬุ อำเภอขลุง จังหวัดจันทบุรี เป็นเทศบาลตำบลขนาดเล็ก มีการกำหนดโครงสร้างการแบ่งส่วนราชการ ออกเป็น 4 ส่วน 1 หน่วย ได้แก่

**1)** **สำนักงานปลัด** มีหน้าที่ความรับผิดชอบเกี่ยวกับราชการทั่วไปของเทศบาลตำบลบ่อเวฬุและราชการที่มิได้กำหนดให้เป็นหน้าที่ของกองหรือส่วนราชการใดในเทศบาลตำบลบ่อเวฬุโดยเฉพาะ รวมทั้งกำกับและเร่งรัดการปฏิบัติราชการของส่วนราชการในองค์การบริหารส่วนตำบลให้เป็นตามนโยบาย แนวทางและแผนการและปฏิบัติหน้าที่อื่นที่เกี่ยวข้อง โดยแบ่งส่วนราชการภายใน ออกเป็น 9 งาน คือ

1.งานแผนและงบประมาณ 2.งานนิติการ 3.งานบริการและเผยแพร่วิชาการ 4.งานการเจ้าหน้าที่ 5.งานธุรการ 6.งานทะเบียนราษฎร 7.งานป้องกันและบรรเทาสาธารณภัย 8.งานสาธารณสุขและสิ่งแวดล้อม 9.งานสวัสดิการสังคม มีข้าราชการและพนักงานจ้าง รวม 17 อัตรา

**2) กองคลัง** มีหน้าที่ความรับผิดชอบเกี่ยวกับงานการจ่ายการรับ การนำส่งเงิน การเก็บรักษาเงินและเอกสารทางการเงิน การตรวจสอบใบสำคัญ ฎีกางานเกี่ยวกับเงินเดือนค่าจ้าง ค่าตอบแทน เงินบำเหน็จบำนาญ เงินอื่นๆ งานเกี่ยวกับการจัดทำงบประมาณ ฐานะทางการเงิน การจัดสรรเงินต่างๆ การจัดทำบัญชี ทุกประเภท ทะเบียนคุมเงินรายได้และรายจ่ายต่างๆ การควบคุมการเบิกจ่าย งานทำงบทดลองประจำเดือน ประจำปี งานเกี่ยวกับพัสดุของเทศบาลตำบลบ่อเวฬุและงานอื่นๆ ที่เกี่ยวข้องที่ได้รับมอบหมาย โดยแบ่งส่วนราชการภายใน

ออกเป็น 4 งาน ได้แก่ 1.งานการเงินและบัญชี 2.งานจัดเก็บและพัฒนารายได้ 3.งานพัสดุและทรัพย์สิน 4.งานธุรการมีข้าราชการและพนักงานจ้าง รวม 9 อัตรา

**3) กองช่าง** มีหน้าที่ความรับผิดชอบเกี่ยวกับการสำรวจ ออกแบบ การจัดทำข้อมูลทาง ด้านวิศวกรรม การจัดเก็บและทดสอบคุณภาพวัสดุ งานออกแบบและเขียนแบบ การตรวจสอบ การก่อสร้าง งานการควบคุมอาคารตามระเบียบกฎหมาย งานแผนการปฏิบัติ งานการก่อสร้างและซ่อมบำรุง การควบคุมการก่อสร้างและซ่อมบำรุง งานแผนงานด้านวิศวกรรมเครื่องจักรกล การรวบรวมประวัติติดตาม ควบคุมการปฏิบัติงานเครื่องจักรกล การควบคุม การบำรุงรักษาเครื่องจักรกลและยานพาหนะ งานเกี่ยวกับแผนงาน ควบคุมเก็บรักษา การเบิกจ่ายวัสดุ อุปกรณ์ อะไหล่ น้ำมันเชื้อเพลิงและงานอื่นๆ ที่เกี่ยวข้องและที่ได้รับมอบหมาย โดยแบ่งส่วนราชการภายใน ออกเป็น 3 งาน ได้แก่ 1.งานธุรการ 2.งานสาธารณูปโภค3.วิศวกรรมมีข้าราชการและพนักงานจ้าง รวม 13 อัตรา

**4)** **กองการศึกษา** มีความรับผิดชอบเกี่ยวกับการปฏิบัติงานทางการศึกษาเกี่ยวกับการวิเคราะห์ วิจัยและพัฒนาหลักสูตร การแนะแนว การวัดผล ประเมินผล การพัฒนาตำราเรียน การวางแผนการศึกษาของมาตรฐานสถานศึกษา การจัดบริการส่งเสริมการศึกษา การใช้เทคโนโลยีทางการศึกษา การเสนอแนะเกี่ยวกับการศึกษา ส่งเสริมการวิจัย การวางโครงการ สำรวจ เก็บรวบรวมข้อมูล สถิติการศึกษา เพื่อนำไปประกอบการพิจารณากำหนดนโยบาย แผนงานและแนวทางการปฏิบัติในการจัดการศึกษา การเผยแพร่การศึกษาและปฏิบัติหน้าที่อื่นที่เกี่ยวข้อง โดยแบ่งส่วนราชการภายใน ออกเป็น ๒ งาน ได้แก่ 1.งานบริหารการศึกษา 2.งานส่งเสริมการศึกษา ศาสนาและวัฒนธรรม มีข้าราชการและพนักงานจ้าง รวม 3 อัตรา

**5) หน่วยตรวจสอบภายใน** มีหน้าที่ความรับผิดชอบเกี่ยวงานตรวจสอบบัญชี เอกสารการเบิกจ่าย เอกสารการรับเงินทุกประเภท ตรวจสอบการเก็บรักษาหลักฐานการบัญชี งานตรวจสอบทรัพย์สินและการทำประโยชน์จากทรัพย์สินของเทศบาลตำบลบ่อเวฬุและงานอื่นๆ ที่เกี่ยวข้องและที่ได้รับมอบหมาย โดยแบ่งส่วนราชการภายใน ออกเป็น 1 งาน ได้แก่1.งานตรวจสอบภายใน มีข้าราชการ รวม 1 อัตรา

กำหนดกรอบอัตรากำลังทั้งสิ้น จำนวน 45 อัตรา แต่เนื่องจากที่ผ่านมาองค์กรปกครองส่วนท้องถิ่นมีภารกิจและปริมาณงานที่เพิ่มขึ้นจำนวนมากในแต่ละส่วนราชการ ซึ่งมีการถ่ายโอนภารกิจต่างๆ ให้กับองค์กรปกครองส่วนท้องถิ่นเพิ่มมากขึ้น ซึ่งจากการวิเคราะห์ภารกิจ อำนาจหน้าที่ของเทศบาลตำบลตามพระราชบัญญัติเทศบาล พ.ศ.2546 แก้ไขเพิ่มเติมถึง (ฉบับที่ 12) พ.ศ.2546 พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 และแก้ไขเพิ่มเติม ยุทธศาสตร์การพัฒนาแผนพัฒนาเศรษฐกิจและสังคมแห่งชาติ แผนพัฒนาจังหวัด แผนพัฒนาอำเภอ แผนพัฒนาตำบล นโยบายของรัฐบาล นโยบายผู้บริหารและสภาพปัญหาในพื้นที่ขององค์กรปกครองส่วนท้องถิ่น เทศบาลตำบลบ่อเวฬุ ทั้งนี้ ทุกส่วนราชการ ได้กำหนดอัตรากำลังและตำแหน่งเป็นไปอย่างมีประสิทธิภาพ เพื่อเป็นการแก้ไขปัญหาการบริหารงานภายในส่วนราชการต่างๆ ขององค์กรปกครองส่วนท้องถิ่น ไม่เกิดปัญหางานล้นคนหรือคนล้นงาน โดยภาระค่าใช้จ่ายด้านการบริหารงานบุคคลไม่เกินร้อยละสี่สิบของงประมาณรายจ่ายประจำปีตามาตรา 35 แห่งพระราชบัญญัติระเบียบบริหารงานบุคคลส่วนท้องถิ่น พ.ศ.2542 โดยการกำหนดอัตรากำลังต่างๆ เทศบาลตำบลบ่อเวฬุ กำหนดโครงสร้างการแบ่งส่วนราชการออกเป็น 4 ส่วน และ 1 งาน ได้แก่ สำนักปลัดเทศบาล กองคลัง กองช่าง กองการศึกษา และหน่วยตรวจสอบภายใน กำหนดให้มีกรอบอัตรากำลัง จำนวนทั้งสิ้น 45 อัตรา แต่เนื่องจากที่ผ่านมา เทศบาลตำบลบ่อเวฬุ มีภารกิจและปริมาณงานที่เพิ่มมากขึ้นเป็นจำนวนมาก ในส่วนราชการ สำนักปลัดเทศบาล และจำนวนบุคลากรที่มีอยู่ไม่เพียงพอต่อการปฏิบัติภารกิจให้สำเร็จลุล่วงได้อย่างมีประสิทธิภาพและประสิทธิผลซึ่งหากเปรียบเทียบกับจำนวนอัตรากำลังกับเทศบาลข้างเคียงที่มีงบประมาณและภารกิจใกล้เคียงกัน ดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
| ลำดับที่ | อปท. | กำหนดส่วนราชการ | งบประมาณรายจ่ายประจำปี 2560 | พนักงานเทศบาล(คน) | ลูกจ้างประจำ(คน) | พนักงานจ้าง(คน) | หมายเหตุ |
| 1 | เทศบาลตำบลบ่อเวฬุ | 4 | 34,170,000.- | 22 | - | 23 |  |
| 2 | เทศบาลตำบลตกพรม | 4 | 33,680,000.- | 18 | 1 | 27 |  |

8. โครงสร้างการกำหนดส่วนราชการ

จากสภาพปัญหาของเทศบาลตำบลบ่อเวฬุ ซึ่งเป็นเทศบาลขนาดเล็ก มีภารกิจ อำนาจหน้าที่ ที่จะต้องดำเนินการแก้ไขปัญหาดังกล่าว ภายใต้อำนาจหน้าที่ ที่กำหนดไว้ในพระราชบัญญัติเทศบาล พ.ศ. 2496 พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 จึงได้กำหนดโครงสร้างส่วนราชการ ดังนี้

8.1 โครงสร้างเทศบาลตำบลบ่อเวฬุ

|  |  |  |
| --- | --- | --- |
| โครงสร้างตามแผนอัตรากำลังปัจจุบัน | โครงสร้างตามแผนอัตรากำลังใหม่ | หมายเหตุ |
| **1. สำนักปลัดเทศบาล** - งานแผนและงบประมาณ - งานนิติการ - งานทะเบียนราษฎร - งานบริการและเผยแพร่วิชาการ - งานการเจ้าหน้าที่ - งานธุรการ - งานทะเบียนราษฎร - งานป้องกันและบรรเทาสาธารณภัย - งานสาธารณสุขและสิ่งแวดล้อม - งานสวัสดิการสังคม**2. กองคลัง** - งานธุรการ - งานการเงินและบัญชี - งานจัดเก็บและพัฒนารายได้ - งานพัสดุและทรัพย์สิน**3. กองช่าง**- งานธุรการ- งานสาธารณูปโภค - งานวิศวกรรม 4. **กองการศึกษา** - งานบริหารการศึกษา - งานส่งเสริมการศึกษา ศาสนา และ  วัฒนธรรม **5. หน่วยตรวจสอบภายใน** - งานตรวจสอบภายใน | **1. สำนักปลัดเทศบาล** - งานแผนและงบประมาณ - งานนิติการ - งานทะเบียนราษฎร - งานบริการและเผยแพร่วิชาการ - งานการเจ้าหน้าที่ - งานธุรการ - งานทะเบียนราษฎร - งานป้องกันและบรรเทาสาธารณภัย - งานสาธารณสุขและสิ่งแวดล้อม - งานสวัสดิการสังคม**2. กองคลัง** - งานธุรการ - งานการเงินและบัญชี - งานจัดเก็บและพัฒนารายได้ - งานพัสดุและทรัพย์สิน**3. กองช่าง** - งานธุรการ- งานสาธารณูปโภค - งานวิศวกรรม4. **กองการศึกษา** - งานบริหารการศึกษา - งานส่งเสริมการศึกษา ศาสนา และ  วัฒนธรรม **5. หน่วยตรวจสอบภายใน** - งานตรวจสอบภายใน |  |

8.2การวิเคราะห์การกำหนดตำแหน่ง

 เทศบาลตำบลบ่อเวฬุ ได้ทำการวิเคราะห์ภารกิจและปริมาณงาน โดยได้จัดทำกรอบอัตรากำลังใหม่แล้ว เพื่อประมาณการใช้แผนอัตรากำลังพนักงานเทศบาลและพนักงานจ้างในอนาคต ว่าในระยะเวลา 3 ปี ต่อไปข้างหน้า ว่าจะมีการใช้จำนวนพนักงานเทศบาลและพนักงานจ้างจำนวนเท่าใด จึงจะเหมาะสมกับภารกิจและปริมาณงาน และเพื่อให้คุ้มค่าต่อการใช้จ่ายงบประมาณของเทศบาลตำบลบ่อเวฬุ อีกทั้งเพื่อให้บริหารงานเป็นไปอย่างมีประสิทธิภาพ ประสิทธิผล โดยนำผลการวิเคราะห์ตำแหน่ง มากรอกข้อมูลลงในแผนอัตรากำลัง 3 ปี (2561 – 2563) ดังนี้

 ปลัดเทศบาล (นักบริหารงานท้องถิ่น ระดับกลาง) มีอัตรากำลังปัจจุบัน จำนวน 1 ตำแหน่ง

1 อัตรา

 สำนักปลัดเทศบาล มีอัตรากำลังปัจจุบัน จำนวน 17 ตำแหน่ง 15 อัตรา โดยแบ่งเป็น ข้าราชการ 7 อัตรา พนักงานจ้าง 8 อัตรา และได้วิเคราะห์ภารกิจและปริมาณงานของกองคลังแล้ว ปรากฏว่าจำนวนตำแหน่งและอัตรากำลังที่มีอยู่ในปัจจุบันเพียงพอกับปริมาณงานและภารกิจที่รับผิดชอบ จึงไม่มีความต้องการกำหนดตำแหน่งเพิ่ม

 กองคลัง มีอัตรากำลังปัจจุบัน จำนวน 9 ตำแหน่ง 5 อัตรา โดยแบ่งเป็น ข้าราชการ 3 อัตรา พนักงานจ้าง 3 อัตรา และได้วิเคราะห์ภารกิจและปริมาณงานของกองคลังแล้ว ปรากฏว่าจำนวนตำแหน่งและอัตรากำลังที่มีอยู่ในปัจจุบันเพียงพอกับปริมาณงานและภารกิจที่รับผิดชอบ จึงไม่มีความต้องการกำหนดตำแหน่งเพิ่ม

 กองช่าง มีอัตรากำลังปัจจุบัน จำนวน 13 ตำแหน่ง 9 อัตรา โดยแบ่งเป็น ข้าราชการ 3 อัตรา พนักงานจ้าง 6 อัตรา และได้วิเคราะห์ภารกิจและปริมาณงานของกองช่างแล้ว ปรากฏว่าจำนวนตำแหน่งและอัตรากำลังที่มีอยู่ในปัจจุบันเพียงพอกับปริมาณงานและภารกิจที่รับผิดชอบ จึงไม่มีความต้องการกำหนดตำแหน่งเพิ่ม

 กองการศึกษา มีอัตรากำลังปัจจุบัน จำนวน 2 ตำแหน่ง 2 อัตรา ในปัจจุบันยังไม่มีข้าราชการมาดำรงตำแหน่ง แต่มีการมอบหมายให้หัวหน้าสำนักปลัด รักษาการผู้อำนวยการกองการศึกษา และได้วิเคราะห์ภารกิจและปริมาณงานของกองการศึกษาแล้ว ปรากฏว่าจำนวนตำแหน่งและอัตรากำลังที่มีอยู่ในปัจจุบันเพียงพอกับปริมาณงานและภารกิจที่รับผิดชอบ จึงไม่มีความต้องการกำหนดตำแหน่งเพิ่ม